Bukë kundër diabetit dhe kancerit
Studjuesit në Poloni synojnë të krijojnë një lloj buke të re që ka shije të njejtë, mbron nga sëmundjet dhe të heq ndjenjën e urisë
Studjuesit në Universitetin e Shkencave në Wroclaw të Polonisë kanë zbuluar një recetë buke, që e bën këtë element bazë të dietës perëndimore më tepër se sa një ushqim standart. Profesor Zygmunt Gil po provon përbërës të ndryshëm tek buka për të cilat ai beson se sigurojnë mbrojtje nga sëmundje si diabeti dhe kanceri. Kjo realizohet duke i shtuar brumit, përbërës të tjerë, të cilët ruajnë vlerat gjatë pjekjes si dhe shijen origjinale të bukës. Frutat e thata dhe erëzat e kësaj recete nuk i shtohen brumit për t’i dhënë shije, por vetëm për të ruajtur vetitë e tyre që në afat të gjatë ndihmojnë për të parandaluar disa lloj sëmundjesh. Professor Gil thotë se do që buka e së ardhmes të jetë si një “tabletë”, të cilën ne e hamë çdo ditë, pa menduar aspak për vlerat e saj .- thotë prof. Gil. Prof. Gil dhe ekipi i tij kanë gjetur sasi të mëdha komponentësh bioaktivë në pulpën e frutave, apo perimeve, produkte që mbeten pas shtrydhjes së lëngut të tyre. Ajo që në kushte normale konsiderohet si mbetje, përgatitet nga shkencëtarët përmes një procesi ngrirjeje dhe tharjeje. Më pas kjo masë grihet, duke përftuar një pudër të imët që i shtohet bukës para pjekjes. Sipas ekipit të prof. Gillit, ky process përpunimi i mbron përbërësit nga temperaturat e larta të furrës së pjekjes. Normalisht, kur frutat i shtohen bukës para pjekjes, ajo ruan vetëm shijen, duke humbur pjesën më të madhe të vlerave për shëndetin. Shkencëtarët po ashtu janë duke eksperimetuar me varitete të reja mielli, të përftuar nga elbi dhe tërshëra, që nuk përdoren zakonisht tek buka, por që përmbajnë një sasi shumë më të lartë të përbërësit të njohur si beta-glukane, që po ashtu luan rol në parandalimin dhe trajtimin e sëmundjeve, si ato që prekin sistemin kardiovaskular. thotë Gil. Në studim u provuan metoda të ndryshme të përgatitjes së brumit dhe të bukës, si dhe përbërës si molla, ftoi, kakao, kokonut, qepë, lakër e kuqe dhe një numër i madh farërash dhe drithërash, si tërshëra dhe liri. Kaloritë dhe yndyra studjohen me kujdes dhe kësaj recete i shtohet edhe fibra. thotë mjekja Agata Wojciechowicz-Budzisz.